**1 տարի ժամկետով <<ԱրմենՏել>> ՓԲԸ-ի տվյալների մշակման կենտրոնում տեղակայված կանգնակների սարքավորումների մատակարարի ընտրության ARM-S 005/16**

Առաջարկների Պարզեցված հարցման Մասնակցի հրահանգ

**ք. Երևան**, **2016**

## 

## 1. Պարզեցված մրցույթի առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու 1 տարի ժամկետով <<ԱրմենՏել>> ՓԲԸ-ի տվյալների մշակման կենտրոնում տեղակայված կանգնակների արքավորումների Մատակարարի ընտրության ARM-S 005/16 առաջարկների պարզեցված հարցմանը (այսուհետ՝ ՊԱՀ):

ՊԱՀ շրջանակներում դիտարկվող ապրանքների նախատեսվող ծավալը բերված է Հավելված 1-ում:

Հավելված 1-ում ներկայացված գնման ծավալը կանխատեսական է, օգտագործվում է բացառապես Մասնակիցների առաջարկների համեմատության համար և չի նշանակում, որ Պատվիրատուն պարտավոր է ձեռք բերել հենց այդ քանակությամբ ապրանքներ: Տվյալ ծավալը նաև չի նշանակում, որ Պատվիրատուն պարտավոր է տեղադրել պատվերներ որևէ նվազագույն ծավալով:

Մատակարարի կողմից ձեռք բերվող ապրանքների և ծառայությունների կազմի մեջ մտնում է՝

* Սնուցման բաշխման կանգնակային չափիչ բլոկ (PDU);
* Ցուցիչների ընդլայնման մոդուլ;
* սարքավորումների աջակցման սարք;
* սարքավորումների տեխնիկական աջակցություն:

ՊԱՀ անցկացման արդյունքում Պատվիրատուն կընտրի 1 հաղթող և 1 պահուստային մատակարար:

ՊԱՀ հաղթողի հետ կարող է կնքվել շրջանակային պայմանագիր մինչև 1 տարի տարի ժամկետով (Հավելված 3՝ ձևանմուշ):

## 2. Պարզեցված մրցույթի անցկացման կարգը

ՊԱՀ անցկացման հետ կապված հարցերով Պատվիրատուի կոնտակտային անձը՝

* **Անուն Ազգանուն՝** Ասյա Այվազյան
* **Պաշտոն՝** Գնումների և պայմանագրերի մոնիտորինգի բաժնի առաջատար

մասնագետ

* **Հասցե՝** ք. Երևան, Ահարոնյան փող. 2, սենյակ 0014
* **Էլեկտրոնային հասցե՝** Aayvazyan@beelinе.am

ՊԱՀ անցկացվում է 4 փուլով:

**2.1. Փուլ 1՝ Մասնակիցների առաջարկների հավաքագրում**

* Պատվիրատուն հրապարակում է Առաջարկների պարզեցված հարցման հրահանգը (այսուհետ՝ ԱՊՀՀ) [www.beeline.am](http://www.beeline.am) и [www.gnumner.am](http://www.gnumner.am), e-tenders.am ինտերնետային կայքերում:
* Մասնակիցը ծանոթանում է ԱՊՀՀ-ին, որից հետո պատրաստում է առաջարկը և ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի.

1. Կոմերցիոն առաջարկ (ձևը ներկայացված է Հավելված 1-ում և փոփոխման ենթակա չէ),
2. Որակավորման պահանջներին Մասնակցի առաջարկի համապատասխանության մասին հայտարարագիր (ձևը ներկայացված է Հավելված 4-ում և փոփոխման ենթակա չէ),
3. Գաղտնի տեղեկատվության չհրապարակման մասին հայտարարագիր (ձևը ներկայացված է Հավելված 5-ում և փոփոխման ենթակա չէ),
4. ԱՊՀ հաճախորդի քարտը (ձևը ներկայացված է Հավելված 6-ում և ենթակա չէ փոփոխման):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ՊԱՀՄՀ 2.1.1 բաժնում թվարկված պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակցի Առաջարկը պետք է ընդգրկի Հավելված 1-ում նշված ապրանքների/ծառայությունների ողջ ցանկը:
* Ռեզիդենտ մասնակիցները տրամադրում են կոմերցիոն առաջարկը ՀՀ դրամով (AMD): Բոլոր գումարները նշվում են առանց ԱԱՀ:
* Ոչ ռեզիդենտ մասնակիցները տրամադրում են կոմերցիոն առաջարկը ԱՄՆ դոլարով (USD) կամ այլ փոխակերպվող արժույթով: Բոլոր գումարները նշվում են առանց ԱԱՀ:
* Տարբեր արժույթներով առաջարկները կբերվեն մեկ արժույթի, և նախնական վերլուծություն կանցկացվի կոմերցիոն առաջարկի ընդունման օրվա դրությամբ գործող ՀՀ Կենտրոնական Բանկի (ՀՀ ԿԲ) տարադրամի փոխարժեքով:
* Ստորագրված շրջանակային պայմանագրի շրջանակներում պատվերների տեղադրման դեպքում ոչ ռեզիդենտ Մասնակիցների նկատմամբ կկիրառվի պատվերի գումարը շտկող գործակից:

|  |  |  |
| --- | --- | --- |
| **Նշանակություններ** | **Իրադարձություններ** | **Հաշվարկի բանաձև** |
| Գ ՝ Պատվերի գումարը Ճշտգրտող գործակից  ԿՓ՝ Կշռված փոխարժեք (փոխարժեքը պայմանագրի կնքման օրվա դրությամբ դրությամբ ՀՀ ԿԲ համաձայն)  ՊՓ՝ Պաշտոնական փոխարժեքը պատվերը մատակարարին համաձայնեցման ուղարկելու օրվա դրությամբ (ՀՀ ԿԲ համաձայն) | 1. 1. ՊՓ աճել է ոչ ավել, քան 10%-ով ԿՓ նկատմամբ: «ԱրմենՏել» ՓԲԸ իր վրա կվերցնի փոխարժեքի տարբերությունը և կվճարի գնացուցակում համաձայնեցված գումարը Մասնակցի առաջարկի արժույթով: | **Ճշտգրտող գործակից չի կիրառվում** |
| 1. ՊՓ աճել է ավելի քան 10%-ով ԿՓ նկատմամբ (այսինքն՝ ՊՓ>ԿՓ\*1.1): 10%-ից ավել փոխարժեքի փոփոխության դեպքում պատվերի գումարի նկատմամբ կկիրառվի գործակից (Գ) պատվերի գումարը ճշտգրտելու համար (կիրառվում է միայն 10% գերազանցող մասը): | **Գ=2.1-ՊՓ/ԿՓ** |

* ՀՀ հարկային օրենսդրության համաձայն կիրառվում է ոչ ռեզիդենտի շահութահարկ 20% չափով՝ ոչ ռեզիդենտ ընկերության կողմից ծառայությունների մատուցման դեպքում: «ԱրմենՏել» ՓԲԸ, գործելով որպես ոչ ռեզիդենտ ընկերության հարկային գործակալ, վճարման ենթակա համապատասխան գումարներից պահում է ոչ ռեզիդենտի շահութահարկը և վճարում է ոչ ռեզիդենտի շահութահարկը Հայաստանի Հանրապետության պետական բյուջե: Ոչ ռեզիդենտ մասնակցի բնակության երկրի և ՀՀ միջև Կրկնակի հարկումից խուսափելու վերաբերյալ համապատասխան կոնվենցիայի առկայության դեպքում կրկնակի հարկման հարցը լուծվում է՝ հաշվի առնելով Տվյալ կոնվենցիայի դրույթները, ՀՀ հարկային օրենսդրության դրույթները, ծառայությունների մատուցման ժամկետները, տրամադրվող ծառայությունների բնույթը, Ծառայությունների մատուցման եղանակը և այլ անհրաժեշտ տվյալներ: Կրկնակի հարկման մասին հարցը պարզաբանելու համարը ոչ ռեզիդենտ մասնակիցը համապատասխան նամակով կարող է դիմել Պատվիրատուի կոնտակտային անձին՝ տրամադրելով վերոնշյալ տվյալները:
* Ոչ ռեզիդենտ մասնակիցները ներկայացնում են իրենց առաջարկները DAP մատակարարման պայմաններով (Incoterms 2010), ռեզիդենտ մասնակիցները՝ DDP մատակարարման պայմաններով (Incoterms 2010):
* Ռեզիդենտ մասնակիցների և ոչ ռեզիդենտ մասնակիցների առաջարկները կհամեմատվեն հաշվի առնելով լրացուցիչ լոգիստիկայի ծախսերը, որոնք կառաջանան DAP պայմաններով մատակարարման դեպքում:
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել Պարզեցված Առաջարկների հարցման անցկացման արդյունքներով կնքված պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում (մինչև 1 տարի), նույնիսկ տարադրամի էական տատանումների դեպքում:
* Պատվիրատուն առաջարկում է Մասնակցին վճարման հետևյալ պայմանները՝
  + Հետվճար ընդունման ակտի ստորագրումից 60 օրացուցային օր հետո,
  + Հետվճար ընդունման ակտի ստորագրումից 90 օրացուցային օր հետո,
  + Հետվճար ընդունման ակտի ստորագրումից 180 օրացուցային օր հետո,
* Վճարման տարբեր պայմաններով կոմերցիոն առաջարկների համեմատումը կիրականացվի հաշվի առնելով Պատվիրատուի ազատ շրջանառու միջոցների եկամտաբերությունը:
* ԱՊՀ ավարտից հետո Հաղթողը և Պատվիրատուն կարող են ձեռք բերել վճարման ժամկետի կրճատման մասին համաձայնություն սարքավորումների և ծառայությունների արժեքի իջեցման փոխարեն, սակայն դա չի նշանակում, որ Պատվիրատուն պարտավոր է ընդունել հաղթողի առաջարկը վճարման ժամկետի կրճատման վերաբերյալ:
* Կոմերցիոն առաջարկի գործողության ժամկետը պետք է կազմի Մասնակիցների առաջարկների հավաքագրման վերջնաժամկետից հետո առնվազն 1 տարի:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՊՀՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը՝

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին մասնակցի առաջարկի համապատասխանության մասին հայտարարագիր` համապատասխան հավելվածներով՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Գաղտնի տեղեկատվության չհրապարակման մասին հայտարարագիր (ֆայլի անունը NDA.pdf )
4. Հաճախորդի քարտ՝ ֆայլ DOC ձևաչափով (ֆայլի անունը՝ քարտ. doc)

* Փաստաթղթերի սկան արված պատճեններին ներկայացվող պահանջները.
  + փաստաթղթի բոլոր էջերը գտնվում են PDF ձևաչափի մեկ ֆայլում
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + Կոմերցիոն առաջարկի, Պահանջներին համապատասխանության, գաղտնի տեղեկատվության չհրապարակման մասին հայտարարագրերի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը.

1. Կոմերցիոն առաջարկ.pdf;
2. Կոմերցիոն առաջարկ.xls;
3. Համապատասխանության մասին հայտարարագիր.pdf;
4. NDA.pdf;
5. Քարտ.doc:

RAR ձևաչափի **մեկ** արխիվում ( ֆայլի անվանումը՝ «Մասնակցի անվանումը\_005-16 PDU»):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՊՀՀ 2.1.3 բաժնում թվարկված պահանջներից գոնե մեկին:

**2.1.4. Առաջարկի տրամադրման կարգը**

Մասնակիցը տրամադրում է էլեկտրոնային առաջարկը Հավելված 7-ով նախատեսված կարգով (Էլեկտրոնային առաջարկների ներկայացման կարգ) 04.03.2016 15:00 **(տեղական ժամանակ)** ոչ ուշ ժամկետում:

Առաջարկների բացումը տեղի կունենա Ազատության 24/1 հասցեում 04.03.2016 15:00-ին տեղական ժամանակով: Այն մասնակիցները, որոնք ցանկանում են մասնակցել բացման գործընթացին, պետք է տրամադրեն տեղեկատվություն իրենց ներկայացուցչի ԱԱՀ վերաբերյալ 03.03.2016 18:00-ից ոչ ուշ: (Անհրաժեշտ է տեղեկատվությունն ուղարկել հետևյալ հասցեով` AAyvazyan@beeline.am: Բացման օրը մասնակցի ներկայացուցչի մոտ պետք է առկա լինի անձը հաստատող փաստաթուղթ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՊՀՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՊՀՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՊՀՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև 02.03.2016 18:00 **(տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան 03.03.2016 18:00 **(տեղական ժամանակով**):
* 04.03.2016 15:00 **(տեղական ժամանակով)** հետո Մասնակցի առաջարկում ցանկացածփոփոխություն, լրացում կամ հստակեցում հնարավոր է միայն Պատվիրատուի հարցումների հիման վրա**:**
* Մասնակցի կողմից ԱՊՀՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՊՀՀ բաժին 2 նշված կոնտակտային անձից պարզաբանում խնդրել:
* Ներկայացնելով առաջարկը՝ ՊԱՀ մասնակիցները տալիս են իրենց համաձայնությունը ընկերության ֆինանսական կայունության ստուգման և նրանց կողմից «ԱրմենՏել» ՓԲԸ մատակարարների ընտրության ընթացակարգում նշված չափանիշների համաձայն պարտավորությունների չկատարման ռիսկերի գնահատման համար:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ԱՊՀՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել Հավելված 2-ի ձևով առանց որևէ փոփոխության:
3. Մասնակիցը պետք է լինի սարքավորման արտադրողի գործընկերը:
4. Սարքավորումների մատակարարման ժամկետը չպետք է գերազանցի 60 օրացուցային օրը:
5. Սարքավորումը պետք է համապատասխան լինի Պատվիրատուի կողմից տեղակայված APC արքավորման հետ:
6. Սարքավորումը պետք է համապատասխանի Պատվիրատուի մոտ տեղակայված սարքավորման DataCenterExpert ծրագրային ապահովմանը:
7. Մասնակցի առաջարկը պետք է համապատասխանի տեխնիկական պահանջների բոլոր կետերին (Որակական պահանջներին համապատասխանության Հավելված 3)
8. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
9. Մասնակիցը չունի ժամկետանց պարտքեր երրորդ անձանց առջև:
10. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
11. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Պարզեցված առաջարկների հարցման փուլերին այն Մասնակցին, որի առաջարկը չի համապատասխանում ԱՊՀՀ 2.2 բաժնում թվարկված որակավորման պահանջներից գոնե մեկին:

* Մասնակիցն արտացոլում է որակավորման պահանջներին իր առաջարկի համապատասխանության աստիճանը Որակավորման պահանջներին համապատասխանության մասին հայտարարագրում (Հավելված 4՝ ձևանմուշ):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Պարզեցված առաջարկների հարցման հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ՊԱՀ:
* ՊԱՀ անցկացման պահին որակազրկված համարվող մասնակցին չի թույլատրվում շարունակել մասնակցությունը ՊԱՀ:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՊՀՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Աճուրդի դրույքաչափ կհանդիսանա առաջարկի ընդհանուր արժեքը:
* USD (կամ այլ արժույթ) տրամադրված առաջարկները կհամեմատվեն AMD-ով տրամադրված առաջարկների հետ մասնակիցների կարճ ցուցակի հաստատման օրվա դրությամբ ՀՀ ԿԲ փոխարժեքով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի կամ եթե առաջանան տեխնիկական խափանումներ «ԱրմենՏել» ՓԲԸ մեղքով), Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

* Մասնակիցները հաստատում են էլեկտրոնային աճուրդում վերջնական դրույքաչափերը համապատասխան վերջնական կոմերցիոն առաջարկի տրամադրման միջոցով:
* Պատվիրատուն դասակարգում է ստացված վերջնական առաջարկները «Առաջարկի նվազագույն ընդհանուր արժեքը» չափանիշով:
* Հաղթող կճանաչվի այն Մասնակիցը, որի վերջնական առաջարկին Պատվիրատուն կշնորհի Դաս 1 բոլոր տողերով:
* Պահուստային մատակարար կընտրվի այն Մասնակիցը, որի վերջնական առաջարկին շնորհվել է Դաս 2 բոլոր տողերով:
* ԱՊՀ հաղթողի հետ կարող է կնքվել պայմանագիր Հավելված 3-ում առաջարկված ձևով:
* Պահուստային մատակարարը կարող է ներգրավվել հաղթողի որակազրկման դեպքում:
* Հաղթողներն էլեկտրոնային փոստի միջոցով կծանուցվեն ընդունված որոշման մասին Տենդերի այդ փուլի ավարտին:
* ՊԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց Տենդերի հաղթողների ցուցակում չընդգրկված բոլոր մասնակիցները կտեղեկացվեն այդպիսի որոշման պատճառների մասին էլեկտրոնային փոստով ՊԱՀ այդ փուլի ավարտին:
* Բոլոր այն Մասնակիցները, ովքեր եղել են կարճ ցուցակում, բայց չեն ներառվել ՊԱՀ հաղթողների ցուցակում, կտեղեկացվեն նման որոշման պատճառների մասին էլեկտրոնային փոտով ՊԱՀ այս փուլի ավարտից հետո:

Պատվիրատուի հաճախորդներ համարվող մասնակիցները, ինչպես նաև այն մասնակիցները, որոնք համաձայն են դառնալ Պատվիրատուի բաժանորդներ, այլ հավասար պայմանների դեպքում, առավելություն կունենան:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ՊԱՀ այլ ձևական պահանջները:
* Պատվիրատուն կարող է ՊԱՀ ճանաչել չկայացած, եթե՝

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ստացված առաջարկներից միայն մեկն է համապատասխանում պատվիրատուի պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով՝

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների պարզեցված հարցման արդյունքում հաղթած կամ պահուստային Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից,*
* *Բանակցությունների կամ Պարզեցված մրցույթի արդյունքում հաղթած կամ պահուստային Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից ,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով:
* ՊԱՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:
* Ներկայացնելով առաջարկը Մասնակիցը համաձայնվում մատակարարների պահվածքի կոդեքսի հետ, որոնք հրապարակված ենք հետևյալ էլեկտրոնային հասցեներով.

<http://about.beeline.am/ru/tenders/procedure.wbp>, <http://about.beeline.am/am/tenders/procedure.wbp>, <http://about.beeline.am/en/tenders/procedure.wbp>.

**6. Հավելվածներ**

* Հավելված 1՝ Կոմերցիոն առաջարկ (ձևանմուշ)



* Հավելված 2` Տեխնիկական սպասարկման նկարագրություն



* Հավելված 3՝ Պայմանագիր (ձևանմուշ)



* Հավելված 4՝ Որակավորման պահանջներին համապատասխանության մասին հայտարարագիր (ձևանմուշ)



* Հավելված 5` Գաղնի տեղեկատվության չհրապարակման մասին հայտարարագիր (NDA, ձևանմուշ)



* Հավելված 6՝ Հաճախորդի քարտ (ձևանմուշ)



* Հավելված 7` Էլեկտրոնային առաջարկների ներկայացման հրահանգ:

